**Πρακτική Άσκηση**

**Ενημέρωση #1**

Η Γεν. Συνέλευση του Τμήματος Λογοθεραπείας, στη Συνεδρίαση της 13/03/2020, και μετά και τις πρόσφατες οδηγίες του Υπουργείου Παιδείας ειδικά προς τα Πανεπιστήμια (12/03/2020), αποφάσισε τα εξής, σε σχέση με τη διεξαγωγή της Πρακτικής  Άσκησης:

α) Αναστέλλεται η έναρξη της Πρακτικής Άσκησης του Απριλίου, μέχρι να έχουμε νεώτερα δεδομένα.

β) Όσον αφορά τους φοιτητές που διεξάγουν τώρα την Πρακτική τους Άσκηση, αυτοί χωρίζονται σε δύο κατηγορίες:

1. Οι φοιτητές των οποίων τα πλαίσια έχουν κλείσει λόγω του ιού.  Είναι αυτονόητο ότι

διακόπτεται η Πρακτική Άσκηση, αλλά θα συνεχιστεί μετά.

2. Οι φοιτητές των οποίων τα πλαίσια δεν έχουν κλείσει, και άρα ολοκληρώνουν την Πρακτική τους Άσκηση μέσα σε λίγες ημέρες. Θεωρήσαμε ότι αυτοί οι φοιτητές μπορούν να συνεχίσουν, αλλά αποκλειστικά με δική τους ευθύνη, και χωρίς καμία πίεση από το πλαίσιο στο οποίο διεξάγεται η Πρακτική Άσκηση.

Καταλαβαίνετε ότι δεν μπορούμε να απαντήσουμε σε ερωτήσεις ως προς το τι θα γίνει με τους ασφαλιστικούς φορείς, κλπ. γιατί κι εμείς δεν μπορούμε να ξέρουμε αυτή τη στιγμή.

Μην ξεχνάτε ότι οι συνθήκες είναι πρωτοφανείς, και άρα προχωράμε μέρα με τη μέρα.

Καλή συνέχεια, καλή δύναμη, να προσέχετε τον εαυτό σας και τους γύρω σας, και να διαβάζετε τις ανακοινώσεις του Τμήματος.

Αρχόντω Τερζή

Πρόεδρος του Τμήματος Λογοθεραπείας